CELEX: 52016DP0074
Language: hr
Date: 2016-03-09 00:00:00
Title: Odluka Europskog parlamenta o neulaganju prigovora na nacrt uredbe Komisije o izmjeni Uredbe Komisije (EU) br. 1178/2011 u pogledu osposobljavanja, ispitivanja i periodičkog provjeravanja pilota za navigaciju temeljenu na izvedbi (D042244/03 – 2016/2545(RPS))

9.2.2018   
            
            
               HR
            
            
               Službeni list Europske unije
            
            
               C 50/150
            
         P8_TA(2016)0074
   Neulaganje prigovora na provedbenu mjeru: osposobljavanje, ispitivanje i periodičko provjeravanje pilota za navigaciju temeljenu na izvedbi
   Odluka Europskog parlamenta o neulaganju prigovora na nacrt uredbe Komisije o izmjeni Uredbe Komisije (EU) br. 1178/2011 u pogledu osposobljavanja, ispitivanja i periodičkog provjeravanja pilota za navigaciju temeljenu na izvedbi (D042244/03 – 2016/2545(RPS))
   (2018/C 050/18)
   
      Europski parlament,
   
               —
            
            
               uzimajući u obzir nacrt uredbe Komisije (D042244/03,
            
         
               —
            
            
               uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 7. stavak 6.,
            
         
               —
            
            
               uzimajući u obzir mišljenje od 18. prosinca 2015. koje je donio odbor naveden u članku 65. gore navedene Uredbe,
            
         
               —
            
            
               uzimajući u obzir pismo Komisije od 12. veljače 2016. kojim od Europskog parlamenta traži da izjavi kako neće ulagati prigovor na nacrt uredbe,
            
         
               —
            
            
               uzimajući u obzir pismo Odbora za promet i turizam predsjedniku Konferencije predsjednika odbora od 23. veljače 2016.,
            
         
               —
            
            
               uzimajući u obzir članak 5.a stavak 3. Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),
            
         
               —
            
            
               uzimajući u obzir preporuku za donošenje odluke Odbora za promet i turizam,
            
         
               —
            
            
               uzimajući u obzir članak 106. stavak 4. točku (d) i članak 105. stavak 6. Poslovnika,
            
         
               —
            
            
               uzimajući u obzir da nisu uloženi nikakvi prigovori tijekom razdoblja utvrđenog u članku 105. stavku 6. trećoj i četvrtoj alineji Poslovnika, koje je isteklo 8. ožujka 2016.
            
         
               A.
            
            
               budući da se nacrtom uredbe Komisije želi između ostaloga za jednu godinu produžiti postojeće prijelazno razdoblje za osobe koje posjeduju dozvolu privatnog pilota i to s 8. travnja 2016. na travanj 2017.;
            
         
               B.
            
            
               budući da rok unutar kojeg Parlament može uložiti prigovor na nacrt uredbe Komisije istječe 23. travnja 2016.;
            
         
               C.
            
            
               budući da bi se stupanjem na snagu uredbe Komisije prije 8. travnja 2016. izbjegla pravna praznina u odnosu na položaj nekoliko tisuća građana EU-a koji posjeduju dozvolu privatnog pilota koju je izdala Savezna uprava za zrakoplovstvo Sjedinjenih Država (FAA – Federal Aviation Administration);
            
         
               D.
            
            
               budući da će ti piloti, ako se datum ne promijeni, morati potvrđivati ili prebacivati dozvolu koju im je izdala Savezna uprava za zrakoplovstvo SAD-a u dozvolu EU-a, što će i od nacionalnih tijela i od pilota zahtijevati znatne resurse i vrijeme;
            
         
               E.
            
            
               budući da su Komisija i Europska agencija za sigurnost zračnog prometa spremne dogovoriti pojednostavljeni postupak kako bi se omogućilo međusobno priznavanje i prebacivanje takvih pilotskih dozvola između EU-a i SAD-a te budući da će taj novi postupak pilotima vjerojatno biti na raspolaganju u drugoj polovici 2016. godine;
            
         
            
               1.
            
            
               izjavljuje da ne ulaže prigovor na nacrt uredbe Komisije;
            
         
            
               2.
            
            
               nalaže svojem predsjedniku da ovu Odluku proslijedi Komisiji i, radi obavijesti, Vijeću.
            
         
      (1)  SL L 79, 19.3.2008., str. 1.
   
   
      (2)  SL L 184, 17.7.1999., str. 23.